62020CO0206_INF
Euroopa Kohtu (kuues koda) 22. juuni 2021. aasta määrus –Prosecutor of the regional prosecutor’s office in Ruse, Bulgaria
(kohtuasi C‑206/20) (
1
)
Eelotsusetaotlus – Euroopa Kohtu kodukorra artikkel 99 – Politseikoostöö ja õigusalane koostöö kriminaalasjades – Euroopa vahistamismäärus – Raamotsus 2002/584/JSK – Artikli 8 lõike 1 punkt c – Euroopa vahistamismäärus, mille on teinud liikmesriigi prokuratuur kriminaalmenetluse läbiviimiseks sama ametiasutuse otsustatud vabadust piirava meetme alusel – Kohtuliku kontrolli puudumine enne tagaotsitava üleandmist – Tagajärjed – Tõhus kohtulik kaitse – Euroopa Liidu põhiõiguste harta – Artikkel 47
1.
Eelotsuse küsimused – Eelotsuse kiirendatud menetlus – Tingimused – Kiiret menetlemist õigustavad asjaolud
(Euroopa Kohtu põhikiri, artikkel 23a; Euroopa Kohtu kodukord, artikli 105 lõige 1)
(vt punktid 32–34)
2.
Eelotsuse küsimused – Vastus, mis ei tekita põhjendatud kahtlust – Vastus, mille võib selgelt tuletada kohtupraktikast – Kodukorra artikli 99 kohaldamine
(ELTL artikkel 267; Euroopa Kohtu kodukord, artikkel 99)
(vt punktid 36 ja 37)
3.
Politseikoostöö – Õigusalane koostöö kriminaalasjades – Raamotsus Euroopa vahistamismääruse ja liikmesriikidevahelise üleandmiskorra kohta – Euroopa vahistamismääruse tegemine kriminaalmenetluse algatamise eesmärgil – Euroopa vahistamismäärus ja riigisisene otsus, millel põhineb see määrus, mille on teinud prokurör, keda saab pidada vahistamismääruse teinud õigusasutuseks raamotsuse artikli 6 lõike 1 tähenduses – Vahistamismääruse teinud liikmesriigis nende otsuste üle kohtuliku kontrolli puudumine enne tagaotsitava üleandmist vahistamismäärust täitva liikmesriigi poolt – Tõhusa kohtuliku kaitse nõuete järgimine – Puudumine
(Põhiõiguste harta, artikkel 47; nõukogu raamotsus 2002/584, muudetud raamotsusega 2009/299, artikli 6 lõige 1 ja artikli 8 lõike 1 punkt c)
(vt punktid 49, 51 ja 54 ning resolutsioon)
Resolutsioon
Nõukogu 13. juuni 2002. aasta raamotsuse 2002/584/JSK Euroopa vahistamismääruse ja liikmesriikidevahelise üleandmiskorra kohta, mida on muudetud nõukogu 26. veebruari 2009. aasta raamotsusega 2009/299/JSK, artikli 8 lõike 1 punkti c tuleb koostoimes Euroopa Liidu põhiõiguste harta artikliga 47 ja Euroopa Kohtu praktikaga tõlgendada nii, et nõuded tõhusale kohtulikule kaitsele, millele on õigus isikul, kelle suhtes on tehtud Euroopa vahistamismäärus kriminaalmenetluse läbiviimiseks, ei ole täidetud, kui nii Euroopa vahistamismääruse kui ka otsuse, millel see vahistamismäärus põhineb, on teinud prokurör, keda saab pidada „vahistamismääruse teinud õigusasutuseks“ raamotsuse 2009/299 artikli 6 lõike 1 tähenduses, kuid kummagi suhtes ei tehta vahistamismääruse teinud liikmesriigis enne seda, kui vahistamismäärust täitev liikmesriik tagaotsitava üle annab, kohtulikku kontrolli.
(
1
)	ELT C 262, 10.8.2020.